**Үкіметтің бизнес коммуникация моделі пәні**

**Лек 5 Үкіметтің бизнес коммуникациялық моделінің негізі**

Мәселе осында. Үкіметтің бизнес коммуникациялық моделінің негізі ірі өндірістік қалалық индустриялды елді мекен құру. Бұл экономиканы дамытудың интеллектуалды моделі. Елдік экономиканың дамуы, саяси өндірістік қатынастың жүйелі түрде қатынастылығын арттырады. Әрине, оның артықшылығы тұрақты еңбекақыны өсімдеу болса, екінші жағынан жұмыссыздықты жою және кешенді жобалардың жүзеге асуына дәнекерлік қатынас орнығады. Зияткерлік мінез құлық пен шығармашылық тұлғаның қалыптасуы, осындай ілкімді коммуникациялық интеграцияның ұтымдылығына қол жеткізеді.

Осы тұста корпоративті идеяларды біріктіріп, негізгі шикізат өнімдерін қаншалықты пайдалану және қаншалықты сұраныстылығы мен экономикалық бейімділігін анықтауды сараптау мәселесі маңызды болмақ. Салыстырмалы түрде әлемдік бизнес коммуникациялық тәжірибенің қаншалықты тиімділігі мен артықшылығын немесе кезеңдік сипатын тану мақсаты көзделеді.

Таяуда ғана елімізде Жапон мемлекетінің бизнес өкілдерімен бизнес форумы болды. Мұнда ерекше айтарлық мәселе Жапон елі әлемдік деңгейде экономикалық бизнес қауымдастықта орны бар ірі индустриялды мемлекет. Сыртқы сауда мәселесіндегі ынтымақтастықты арттыру мақсатында елімізден екі жүзден аса компания қатысты.

Осы орайда, интернет көзінен алынған мынандай мәліметтерге сүйенер болсақ, үкіметтік бизнес коммуникациялық моделдің еларалық мазмұнын көреміз.

Яғни, **«Жапония дәстүрлі түрде Қазақстанның Азиядағы негізгі сауда және экономикалық серіктестерінің бірі»,- деп сенімді түрде айта аламыз.**

Анықтама:

ҚР ҚМ Мемлекеттік кірістер комитетінің деректері бойынша екі ел арасында 2022 жылы тауар айналымы 1,9 млрд долларды  (+71%) құраған. Соның ішінде экспорт – 782 млн долл. (+40%), импорт – 1,1 млрд доллар (+102%).

2023 жылдың 11 айында тауар айналымы 2,03 млрд долл. (+17%), экспорт - 554 млн доллар (-27%), импорт – 1,48 млрд доллар (+51%).

 Қазақстан Жапонияға негізгі экспорттық тауарлары ферроқорытпалар (93%), тантал (3%), алюминий (2%), ал Жапониядан ҚР-ға импортталатын негізгі тауарлар-автомобильдер (55%), Құрылыс техникасы (8%), жүк көлігі (6%), автошиналар (5%), медициналық жабдық (2%).

ҚР Ұлттық Банкінің деректері бойынша Жапония қазақстан үшін инвестиция үздік елдердің ондығына кіреді.  1993 жылдан инвестиция көлемі 7,7 млрд доллардан (+40%) асқан, ал 2023 жылғы 3 тоқсанда – 294,8 млн доллар (+30%) болды.

2023 жылғы 1 қыркүйектегі жағдай бойынша Қазақстанда өңдеу өнеркәсібі, құрылыс, сауда, көлік және қоймалау, тамақтану, ақпарат және байланыс, қаржы және сақтандыру қызметі, денсаулық сақтау, жылжымайтын мүлік сияқты салаларда бірлескен меншік нысанындағы 21 компания және шетелдік қатысуы бар 21 компания тіркелген.

 **Дәріскер: Молдахан Абдраев**